Deshqiptarizimi

Dealbanizimi ose deshqiptarizimi  është një term i përdorur në diskursin historiografik dhe politik si proces i shkombëtarizimit të shqiptarëve që u iniciua nga Mbretëria e Serbisë pas aneksimit të Kosovës në vitin 1912.  Procesi vazhdoi deri në vitin 1918 dhe u zbatua nga Mbretëria e Serbëve, Kroatëve dhe Sllovenëve kundër popullatës shqiptare të Kosovës ndërmjet viteve 1918 dhe 1938.  Mbretëria e Serbëve, Kroatëve dhe Sllovenëve i rezistoi lëvizjes kaçake dhe përdori kolonizatorët serbo-malazez në përpjekje për të "deshqiptarizuar" zonat e banuara me shqiptarë.  Ekziston një proces integrimi midis emigrantëve shqiptarë në Greqi që mund të cilësohet ndoshta si 'deshqiptarizim'. 

Gjatë shpërbërjes së Jugosllavisë, termi hyri sërish në diskursin politik.  Në vitin 1989 Rugova kundërshtoi “deshqiptarizimin” e Kosovës.  Në vitin 1992, Partia Radikale Serbe rekomandoi që Kosova të "deshqiptarizohej".  Pas trazirave në Kosovë, Sllobodan Millosheviçi zbatoi një politikë "deshqiptarizimi" të ngjashme me ato të vitit 1918   Në diskursin politik në Serbi, thirrja për dealbanizacija pasi u bë një qëllim jorealist pas Luftës së Kosovës i la vendin një thirrjeje më pragmatike - siç shihet nga këndvështrimi serb - për federalizacija (përpjekja politike për të mbajtur shqiptarët e Kosovës brenda një Serbie me autonomi të gjerë) në të gjithë spektrin politik. 

Në historiografinë shqiptare termi përdoret edhe për t'iu referuar procesit të "deshqiptarizimit" të figurave historike shqiptare në historiografinë ballkanike. 

Në vendet post-jugosllave me pakica të konsiderueshme shqiptare, termi përdoret në një formë që aludon në fyerjen etnike Šiptar, dešiptarizacija, si një sllogan nacionalist i drejtuar kundër komuniteteve shqiptare. Ultrasit e FK Vardarit, një prej klubeve më të mëdha në Maqedoninë e Veriut shpeshherë kanë shpalosur një pankartë me thirrjen për deshiptarizim gjatë ndeshjeve të futbollit të klubit. Në vitin 2017, një incident i tillë u pasua me një sulm ndaj të rinjve shqiptarë që po dilnin jashtë stadiumit. 

 Referime 

Kategoria:Historia moderne e Kosovës
Kategoria:Ndjenja kundër shqiptare
Kategoria:Historia e Shqipërisë